open-index/open-wikipedia-markdown huggingface dataset:
Grđevac

**Grđevac** je naseljeno mjesto u sastavu grada Visoko, u Zeničko-dobojskom kantonu, Bosni i Hercegovini.

## Historija 
Najraniji do sada pouzdano potvrđen spomen Grđevca vezan je za osmanski sumarni katastarski popis iz 1468/1469. godine, u kojem je naselje evidentirano među selima visočke nahije. Isti rad pokazuje da je Grđevac ostao zabilježen i u kasnijim administrativnim pregledima visočke nahije u drugoj polovini 15. stoljeća, što potvrđuje kontinuitet naselja unutar osmanskog upravnog sistema.

U vrijeme austrougarske uprave i potom u prvim decenijama Kraljevine SHS / Jugoslavije, Grđevac je bio uključen u seosku općinu Poriječani, zajedno s naseljima Buzići, Dobrinje, Mali Trnovci, Podvinje, Poklečići, Skoparanovići, Upovac i Zagornica. U kasnijoj administrativno-teritorijalnoj reorganizaciji užeg sreza Visoko naselje se vodilo u sastavu općine Gračanica.

U savremenom upravnom ustroju Grđevac je naseljeno mjesto na području grada Visoko. Prema službenim podacima Grada Visoko, naselje je obuhvaćeno mjesnom zajednicom Poriječani, a u izbornim spiskovima za savjete mjesnih zajednica vođeno je zajedno sa Skoparanovićima.

## Stanovništvo 
## Reference 
## Vanjski linkovi 
* Zvanični sajt grada Visokog
Škofja Loka

mini|280px|Škofja Loka, rimokatolička crkva "Sv. Jakob"
**Škofja Loka** () je naseljeno mjesto i općina, te službeni grad u Sloveniji, u Gorenjskoj regiji.

## Historija
Do teritorijalne reorganizacije u Sloveniji nalazila se u sastavu stare općine Škofja Loka.

## Stanovništvo
Na popisu stanovništva 2011. godine, općina Škofja Loka je imala 22.713 stanovnika, od čega u samoj Škofjoj Loki 11.969.

### Općina Škofja Loka 
**Napomena**: *Nastala iz stare općine Škofja Loka.*

### Škofja Loka (naseljeno mjesto) 
**Napomena**: *U 1970. povećano za dio naselja **Stari Dvor** koje je ukinuto. U 1984. i 1985. povećano za dijelove naselja Binkelj, Stara Loka, Suha, Trata i Vešter.*

## Galerija 

Datoteka:Šmarjetna gora 03.jpg|pogled sa Šmarjetne gore 
Datoteka:Škofja Loka MainPlace11 133.JPG|glavni trg  
Datoteka:Škofja Loka MainPlacet6 130.JPG|gradska arhitektura 
Datoteka:Škofja Loka Homan house 1529 2015.JPG|Homanova kuća   
Datoteka:Skofja Loka Capuchin Bridge1.JPG|most na Sori
Datoteka:Škofja Loka - Spodnji trg (nunska kašča).jpg|Donji trg
Datoteka:Historic Skofja Loka (15006834041).jpg|krovovi starog grada
Datoteka:Sv-Ana-SkLoka.JPG|rimokatolička crkva "Sv. Ana"
Datoteka:Mestni Trg. 002 (6805784915).jpg|kuće na glavnom trgu
Datoteka:Škofja Loka Castle.JPG|Loški grad
Datoteka:Skofja Loka-train station.jpg|željeznička stanica

## Reference
## Vanjski linkovi
Kategorija:Gradovi u Sloveniji
Kategorija:Gradovi u Gorenjskoj regiji
*
Loka

* **Loka** (slov.), u prijevodu sa slovenskog: *Luka*

**Slovenija**

* Loka (Koper), naselje u gradskoj općini Koper, regija Obalno-kraška
* Loka (Starše), naselje u općini Starše, regija Podravska
* Loka (Šentjernej), naselje u općini Šentjernej, regija Jugoistočna Slovenija
* Loka (Tržič), naselje u općini Tržič, regija Gorenjska
* Loka pri Dobrni, naselje u općini Dobrna, regija Savinjska
* Loka pri Framu, naselje u općini Rače–Fram, regija Podravska
* Loka pri Mengšu, naselje u općini Mengeš, regija Srednja Slovenija
* Loka pri Zidanem Mostu, naselje u općini Sevnica, regija Posavska
* Loka pri Žusmu, naselje u općini Šentjur, regija Savinjska
* Banja Loka, naselje u općini Kostel, regija Jugoistočna Slovenija
* Bosljiva Loka, naselje u općini Osilnica, regija Jugoistočna Slovenija
* Iška Loka, naselje u općini Ig, regija Srednja Slovenija
* Nemška Loka, naselje u općini Kočevje, regija Jugoistočna Slovenija
* Prešna Loka, naselje u općini Sevnica, regija Posavska
* Stara Loka, naselje u općini Škofja Loka, regija Gorenjska
* Škofja Loka, grad u regiji Gorenjskoj

## Također pogledajte
* Mala Loka
* Velika Loka
Ognjen Valjić

**Ognjen Valjić** (rođen 20. septembra 1981) jest bosanskohercegovački nogometni sudija. Od 2011. na FIFA-inoj je listi međunarodnih sudija. Prve utakmice u evropskim takmičenjima sudio je 2011.

## Reference 
## Vanjski linkovi 
* Profil  na *WorldReferee.com*

Kategorija:Rođeni 1981.
Kategorija:Biografije, Banja Luka
Kategorija:Bosanskohercegovačke nogometne sudije
Kategorija:Živi ljudi
Žiri (čvor)

* Žiri (fr. *Jury*), porota, grupa stručnjaka koji daju svoj stav prema kvalitetu nečega i odlučuju o dodjeli nagrada

**Slovenija**

* Žiri (Slovenija), grad u regiji Gorenjskoj
Žiri (Slovenija)

**Žiri** () su naseljeno mjesto i općina, te službeni grad u Sloveniji, u Gorenjskoj regiji.

## Historija
Do teritorijalne reorganizacije u Sloveniji nalazili su se u sastavu stare općine Škofja Loka.

## Stanovništvo
Na popisu stanovništva 2011. godine, općina Žiri je imala 4.902 stanovnika, od čega u samim Žirima 3.588.

### Općina Žiri 
**Napomena**: *Nastala iz stare općine Škofja Loka.*

### Žiri (naseljeno mjesto) 
**Napomena**: *U 1981. povećano za naselja **Dobračeva**, **Nova vas pri Žireh** i **Stara vas** koja su ukinuta.*

## Reference
## Vanjski linkovi
Kategorija:Gradovi u Sloveniji
Kategorija:Gradovi u Gorenjskoj regiji
*
Železniki (čvor)

**Slovenija**

* Železniki, grad u regiji Gorenjskoj
* Železniki (Metlika), naselje u općini Metlika, regija Jugoistočna Slovenija
Gorenja vas–Poljane

**Gorenja vas–Poljane** je općina u Sloveniji, u Gorenjskoj regiji.

## Historija
Do teritorijalne reorganizacije u Sloveniji nalazila se u sastavu stare općine Škofja Loka. Sjedište općine je u naselju Gorenja vas.

## Stanovništvo
Na popisu stanovništva 2011. godine, općina Gorenja vas–Poljane je imala 7.287 stanovnika, od čega u Gorenji vasi 1.192.

### Općina Gorenja vas–Poljane 
**Napomena**: *Nastala iz stare općine Škofja Loka.*

## Reference
## Vanjski linkovi
Kategorija:Općine u Sloveniji
Kategorija:Općine u Gorenjskoj regiji
Kategorija:Naselja u Sloveniji
Kategorija:Naselja u Gorenjskoj regiji
Kategorija:Naselja u općini Gorenja vas-Poljane
*
Gorenja vas

**Slovenija**

* Gorenja vas (Gorenja vas–Poljane), naselje i sjedište općine Gorenja vas–Poljane, regija Gorenjska
* Gorenja vas (Ivančna Gorica), naselje u općini Ivančna Gorica, regija Srednja Slovenija
* Gorenja vas (Kanal), naselje u općini Kanal, regija Goriška
* Gorenja vas (Trebnje), naselje u općini Trebnje, regija Jugoistočna Slovenija
* Gorenja vas (Zagorje ob Savi), naselje u općini Zagorje ob Savi, regija Zasavska
* Gorenja vas pri Čatežu, naselje u općini Trebnje, regija Jugoistočna Slovenija
* Gorenja vas pri Leskovcu, naselje u općini Krško, regija Posavska
* Gorenja vas pri Mirni, naselje u općini Mirna, regija Jugoistočna Slovenija
* Gorenja vas pri Mokronogu, naselje u općini Mokronog–Trebelno, regija Jugoistočna Slovenija
* Gorenja vas pri Polici, naselje u općini Grosuplje, regija Srednja Slovenija
* Gorenja vas pri Šmarjeti, naselje u općini Šmarješke Toplice, regija Jugoistočna Slovenija
* Gorenja vas–Poljane, općina u regiji Gorenjskoj
* Gorenja vas–Reteče, naselje u općini Škofja Loka, regija Gorenjska

## Također pogledajte
* Vas
Grajani

**Grajani** su naseljeno mjesto u gradu Visokom, u Zeničko-dobojskom kantonu, Federaciji Bosne i Hercegovine, Bosni i Hercegovini. U historijskim izvorima naselje se spominje još u osmanskom periodu, a na njegovom području sačuvani su ostaci srednjovjekovne utvrde Bedem i tragovi nekropole sa stećcima.

## Historija 
Najstariji do sada poznati osmanski popis u kojem se spominju Grajani potječe iz 1468/1469. godine, kada je selo evidentirano u sastavu Visočke nahije. Grajani se zatim navode i u kasnijim osmanskim popisima iz druge polovine 15. i početka 16. stoljeća.

U historijsko-geografskoj cjelini Goduše, Grajani se navode zajedno s naseljima Ramadanovci, Poredje, Vier, Čehići, Rajčići i Zagorice. Prema podacima koje prenosi Grad Visoko, ta su naselja 1927. godine činila općinu Goduša.

### Kulturno-historijsko naslijeđe 
Na području sela nalaze se ostaci srednjovjekovne utvrde Bedem, smještene na istaknutoj kraškoj stijeni iznad ušća Godušice u Fojnicu. Prema podacima Zavičajnog muzeja Visoko, lokalitet nije arheološki istražen, a na terenu su vidljivi temelji glavne kule i konture perimetralnog zida.

Grajani se u novijoj stručnoj literaturi spominju i kao lokalitet sa stećcima. U radu Đenane Ganić navodi se da je Nataša Šahinović 1983. godine na lokalitetu Bedem/Kuline evidentirala jedan kameni blok od konglomerata u obliku sanduka, dok je terenskim obilaskom 2016. godine potvrđeno postojanje jednog utonulog stećka bez ukrasa, orijentiranog pravcem sjeverozapad–jugoistok.

## Stanovništvo 
## Reference 
## Vanjski linkovi 
* Zvanični sajt grada Visokog
Hlapčevići

**Hlapčevići** su naseljeno mjesto na području Visokog u Bosni i Hercegovini.

## Historija 
### Osmanski i kasniji period 
Hlapčevići se spominju među mjestima visočkog kraja uz napomenu o postojanju **Handžića hana** i **Begovog hana**, što pokazuje da je naselje bilo uključeno u mrežu putnih i privrednih tačaka osmanskog perioda.

Za novije razdoblje važan je podatak da su Hlapčevići u periodu Kraljevine Jugoslavije pripadali seoskoj općini Mokronoge, zajedno s naseljima Buzići, Džindići i Seoča. 

### Kulturno-historijsko naslijeđe 
Za historiju Hlapčevića posebno je značajno staro muslimansko mezarje **Debeli nišani**. U radu objavljenom u časopisu *Radovi Zavičajnog muzeja – Visoko*, ovaj lokalitet je naveden među evidentiranim lokalitetima kulturnohistorijskog naslijeđa iz osmanskog perioda na području Visokog. 

## Stanovništvo 
## Reference 
## Vanjski linkovi 
* Zvanični sajt grada Visokog
Mireia Lalaguna Royo

***Mireia Lalaguna Royo*** (rođena 28. novembar, 1992.) je španska glumica, model i misica, koja je 2015 krunisana Miss Španije a u decembru iste godine osvojila je titulu Miss svijeta 2015 u gradu Sanya u Kini. Ona je prva Miss svijeta porijeklom iz Španije. 2014. godine, Mireia je krunisana Miss Atlántico Internacional nakon što je osvojila takmičenje naslijedivši Lorenu Romaso. 24. oktobra 2015. godine, Mireia je okrunjena kao kandidatkinja za Miss svijeta ispred Španije za 2015. godinu nakon učešća na takmičenju za Miss svijeta koje je održano u Malagi, Španija. Ona je predstavljala Španiju na takmičenju za Miss svijeta, koje je održano u gradu Sanya, Kina. Ona je okrunjena Miss svijeta 19. decembra 2015. godine, i ovo je bio prvi put da je Španija osvojila krunu Miss svijeta.

Nedugo nakon što je doživjela uspjeh na takmičenju za Miss svijeta ispred Španije za 2015 godinu, Mireia je bila predmet kontroverze. Dok je web stranica za Miss svijeta pokazivala da je ona bila stara 22 godine, organizacija je utvrdila da je imala 23 godine.

## Biografija 
Mireia je diplomirala farmakologiju, a planira da završi magisterij za Prehranu. Tečno govori španski, katalonski, engleski i francuski jezik. Ona je nekada bila brineta, ali kada je okrunjena, bila je plavuša, ali Mireia eksperimentira sa bojama kose.
## Reference 
## Vanjski linkovi 
*
*

Kategorija:Biografije, Barcelona
Kategorija:Rođeni 1992.
Kategorija:Španski glumci
Evropsko prvenstvo u nogometu 2016 - grupa D

**Evropsko prvenstvo u nogometu – grupa D** bila je jedna od šest grupa grupne faze takmičenja na Evropskom prvenstvu 2016. koje se odigralo u Francuskoj. Takmičenje u grupi D igralo se od 12. do 21. juna 2016. godine. U grupi su se nalazile četiri reprezentacije: Španija, Češka, Turska i Hrvatska. Hrvatska kao pobjednik grupe, te Španija kao drugoplasirana ekipa obezbijedili su nastavak učešća u osmini finala Evropskog prvenstva.

## Ekipe 
;Napomena

## Tabela 
## Utakmice 
''Utakmice su igrane po srednjoevropskom ljetnom vremenu (UTC+2).

### Turska - Hrvatska 

|valign="top"|300px
|valign="top" width="50%"|

|}

### Španija - Češka 

|valign="top"|300px
|valign="top" width="50%"|

|}

### Češka - Hrvatska 

|valign="top"|300px
|valign="top" width="50%"|

|}

### Španija - Turska 

|valign="top"|300px
|valign="top" width="50%"|

|}

### Češka - Turska 

|valign="top"|300px
|valign="top" width="50%"|

|}

### Hrvatska - Španija 

|valign="top"|300px
|valign="top" width="50%"|

|}

## Reference 
## Vanjski linkovi 
* **EP 2016 - grupa D** na zvaničnoj stranici UEFA-e

D
Kalići

**Kalići** su naseljeno mjesto u sastavu Grada Visoko, u Zeničko-dobojskom kantonu, Federaciji Bosne i Hercegovine, Bosni i Hercegovini. Naselje pripada širem visočkom kraju, čiji je historijski razvoj usko povezan sa srednjovjekovnim, osmanskim i novijim razvojem Visokog i njegove okoline.

## Historija 
Historija Kalića uglavnom se posmatra u okviru historije visočkog kraja i seoskih naselja koja gravitiraju području Radovlja. U literaturi o osmanskom periodu Visokog naselje se navodi u sklopu džemata Radovlja, zajedno s drugim obližnjim selima, što potvrđuje njegov kontinuitet kao dijela lokalnog naseljenog prostora.

U etnološkoj i topografskoj literaturi o Visočkoj nahiji zabilježena su i starija groblja na području Kalića i Radovlje, što upućuje na starije slojeve naseljenosti i memorije prostora, iako pojedina lokalna predanja nisu detaljno dokumentirana savremenim arheološkim istraživanjima.

Za austrougarski period i vrijeme Kraljevine SHS / Jugoslavije Kalići se također pojavljuju u publikacijama o Visokom i njegovoj okolini kao dio ruralnog zaleđa grada i mjesnih vjersko-upravnih cjelina.

### Savremeno doba 
U savremenoj administrativnoj organizaciji Kalići su naseljeno mjesto Grada Visoko. U službenim aktima gradske uprave naselje se navodi u okviru mjesne zajednice Radovlja, što potvrđuju i noviji infrastrukturni projekti, među njima i sanacija lokalnog puta u naselju.

## Stanovništvo 
## Reference 
## Vanjski linkovi 
* Zvanični sajt grada Visokog
Kopači (Visoko)

**Kopači** su naseljeno mjesto u sastavu Grada Visoko, u Zeničko-dobojskom kantonu, Federaciji Bosne i Hercegovine, Bosni i Hercegovini. U historiografskoj i arheološkoj literaturi naziv Kopači vezuje se i za starije slojeve naseljenosti visočkog kraja, od željeznog doba do srednjeg vijeka.

## Historija 
U pregledima najstarije prošlosti visočkog kraja Kopači se navode među značajnijim nalazištima željeznog doba na području Visokog, što ukazuje da je prostor današnjeg sela bio uključen u širi prethistorijski pejzaž visočke kotline.

Nakon Prvog svjetskog rata Kopači su u administrativnoj organizaciji Kraljevine SHS bili u sastavu općine Vratnica u okviru kotara Visoko. Prema službenim rezultatima popisa iz 2013. godine, naselje je imalo 23 stanovnika.

## Stanovništvo 
## Reference 
## Vanjski linkovi 
* Zvanični sajt grada Visokog
Kula Banjer

**Kula Banjer** je naseljeno mjesto u Visokom, u Zeničko-dobojskom kantonu, Federaciji Bosne i Hercegovine, Bosni i Hercegovini.

## Historija 
Za neposrednu stariju historiju naselja važan je lokalitet *Gradina* između Kopača i Kule Banjera. Na tom prostoru postojala manja srednjovjekovna gradina dimenzija približno 30 × 40 metara, izgrađena krajem srednjeg vijeka, koja je arheološki i toponomastički registrirana, ali je danas gotovo bez vidljivih tragova.

O porijeklu samog toponima lokalna historiografska literatura koju je objavio Zavičajni muzej Visoko navodi da su blizu Taukčića, preko Kulanskog potoka, nekada stajale dvije kule, po kojima je kraj dobio ime *Kula Banjer*. U istom izvoru ističe se i da su prije izgradnje željezničke pruge na toj strani visočkog kraja kuće i sela bila rjeđa, što upućuje na promjene u razvoju naselja tokom austrougarskog i kasnijeg perioda. Isti izvor navodi da se priključenje dijela naselja gradskom području obrazlagalo time što su se na teritoriji katastarske općine Kula Banjer nalazili željeznička stanica Visoko i franjevačka gimnazija, kao i time što su se stanovnici toga dijela naselja izjasnili za priključenje gradu.

## Stanovništvo 
## Reference 
## Vanjski linkovi 
* Zvanični sajt grada Visokog
Lisovo

**Bosna i Hercegovina**:
* Lisovo (Visoko), naselje u općini Visoko

**Bugarska**:
* Lisovo (Svilengrad), naselje u općini Svilengrad
Mali Trnovci

**Mali Trnovci** su naseljeno mjesto u gradu Visokom, Bosna i Hercegovina.

## Historija 
Prostor današnjih **Malih Trnovaca** pripada širem historijskom području visočkog kraja, koji je još u srednjem vijeku bio gusto naseljen i uključen u društveni i privredni prostor stare bosanske države. U novijoj historiografiji posebno je istaknuto da je pri tumačenju starijih izvora potrebno razlikovati naselja **Mali Trnovci** i **Veliki Trnovci**, jer su autori u starijoj literaturi često navodili samo naziv „Trnovci“, što je dovodilo do zabuna u ubikaciji pojedinih lokaliteta.

U etnogeografskom opisu Visočke nahije iz prve polovine 20. stoljeća Mali Trnovci obrađeni su zajedno s Prhovom kao jedinstveno naselje. Tada su zabilježeni zaseoci, izvori vode, obradive površine i rodovi u selu, što potvrđuje kontinuitet naseljenosti i tradicionalnu agrarnu strukturu ovog prostora.

U administrativnom pogledu, Mali Trnovci su u periodu Kraljevine SHS odnosno Kraljevine Jugoslavije pripadali općini Gračanica u okviru sreza Visoko. Ista studija bilježi da su sela Poriječani, Zagornica i Mali Trnovci u međuratnom vremenu bila poznata i po izradi oputa, odnosno uskih kožnih remena za opanke, što upućuje na razvoj kućne radinosti pored poljoprivrede.

Nakon promjena upravno-teritorijalne organizacije u socijalističkom i postdejtonskom periodu, naselje je ostalo u sastavu visočke općine, odnosno današnjeg Grada Visoko. Savremeni administrativni i infrastrukturni pregled potvrđuje da se u Malim Trnovcima nalazi područna škola u sastavu Osnovne škole „Musa Ćazim Ćatić“ iz Velikog Čajna.

## Stanovništvo 
## Reference 
## Vanjski linkovi 
* Zvanični sajt grada Visokog
Grad (Visoko)

**Grad** je naseljeno mjesto u gradu Visokom, Bosna i Hercegovina. Mjesto je dobilo naziv po starom gradu Visoki na brdu Visočica.

## Stanovništvo 
## Reference 
## Vanjski linkovi 
* Zvanični sajt grada Visokog
Mulići

**Mulići** su naselje u sastavu Grada Visoko, u Federaciji Bosne i Hercegovine. Naselje pripada mjesnoj zajednici Arnautovići, a smješteno je u visočkom području uz desnu obalu rijeke Bosne.

## Historija 
Historija Mulića usko je povezana s historijskim razvojem visočke kotline, jednog od najvažnijih prostora srednjovjekovne Bosne. U naučnoj literaturi o Visokom ističe se da su se na užem prostoru današnjeg Visokog i njegove okoline nalazili ključni naseobinski i politički centri srednjovjekovne bosanske države, među njima Moštre, Podvisoki, Visoki i Mili u današnjim Arnautovićima.

Za historijski kontekst Mulića naročito je važna neposredna blizina arheološkog područja Mili u Arnautovićima, koje je bilo političko i vjersko središte srednjovjekovne bosanske države. Komisija za očuvanje nacionalnih spomenika Bosne i Hercegovine proglasila je arheološko područje Mili – krunidbenu i grobnu crkvu bosanskih kraljeva nacionalnim spomenikom Bosne i Hercegovine. Prema podacima Zavičajnog muzeja Visoko, Mili su bili mjesto održavanja državnih sabora, čuvanja isprava i važno crkveno središte srednjovjekovne Bosne.

Savremena arheološka istraživanja šire zone oko lokaliteta Mili dodatno su potvrdila višeslojnost i značaj ovoga prostora. Zaštitna istraživanja provedena 2018. godine izveli su Zavičajni muzej u Visokom, firma GeoAVAS i Institut za arheologiju Filozofskog fakulteta Univerziteta u Sarajevu, s ciljem preciznijeg određivanja rasprostiranja nacionalnog spomenika.

### Savremeni razvoj 
U novijem periodu Mulići su dio infrastrukturnog i privrednog razvoja visočkog područja. Grad Visoko u svojim planskim dokumentima navodi Poslovnu zonu Mulići na desnoj obali rijeke Bosne, uz samo naselje, na površini od 2,14 ha. U 2023. godini započeta je i sanacija puta Mulići–Porječani, koji povezuje Muliće s Bosnićima, Poriječanima i Moštrom.

## Stanovništvo 
## Reference 
## Vanjski linkovi 
* Zvanični sajt grada Visokog
Igrači FIFA Svjetskog klupskog prvenstva 2015.

Svaki tim na FIFA Svjetskom klupskom prvenstvu 2015. mogao je prijaviti najviše 23 nogometaša za učešće na turniru (od kojih su tri morala biti golmani). Zadnji rok prijave je bio 30. novembar 2015. U slučaju povrede dozvoljena je zamjena povrijeđenog nogometaša 24 sata prije prve utakmice tima.

## América
**Trener:**  Ignacio Ambríz

## Auckland City
**Trener:**  Ramon Tribulietx

## Barcelona
**Trener:**  Luis Enrique

## Guangzhou Evergrande Taobao
**Trener:**  Luiz Felipe Scolari

	

## TP Mazembe
**Trener:**  Patrice Carteron

## River Plate
**Trener:**  Marcelo Gallardo

	

## Sanfrecce Hiroshima
**Trener:** Hajime Moriyasu

## Reference 
## Vanjski linkovi 
* FIFA Svjetsko klupsko prvenstvo 2015.  na FIFA.com
* Spisak nogometaša  na FIFA.com

Kategorija:FIFA Svjetsko klupsko prvenstvo 2015.
2015
Finale FIFA Svjetskog klupskog prvenstva 2015.

**Finale FIFA Svjetskog klupskog prvenstva 2015.** je bila završna nogometna utakmica FIFA Svjetskog klupskog prvenstva 2015, odigranog u Japanu. Organizator turnira je bila FIFA a turnir se igrao između klubova iz svake od 6 kontinentalnih konfederacija koji su u prethodnoj sezoni osvojili kontinentalnu Ligu prvaka, kao i prvak zemlje domaćina.

Finalna utakmica je odigrana 20. decembra 2015. na Internacionalnom stadionu u Yokohami između prvaka UEFA Lige prvaka 2014/15, Barcelone, i prvaka Copa Libertadores 2015. River Platea. Rezultatom 3-0 Barcelona je treći put u svojoj historiji osvojila šampionsku titulu svjetskog klupskog prvenstva.

## Put do finala 
## Utakmica 
## Reference 
## Vanjski linkovi 
**Zvanična stranica* 

Finale
Kategorija:Utakmice FC Barcelone
Lizolecitin acilmutaza

**Lizolecitin acilmutaza** ili **lizolecitin migrataza** (EC5.4.1.1) – u enzimologiji – je enzim koji katalizira hemijsku reakciju:

:**2-lizolecihin \rightleftharpoons 3-lizolecihin**.
Zato ovaj enzim ima jednu podlogu, 2-lizolecitin, i jedan proizvod, 3-lizolecitin.

Ovaj enzim pripada porodici izomeraza, posebno onih intratransferaza koje prenose acil grupe. Sistematsko ime ove klase enzima je **lizolecitin 2,3-acilmutaza**. Ovaj enzim se također zove **lizolecitin migrataza**.

## Reference
Kategorija:Izomeraze
Kategorija:EC 5.4.1
Kategorija:Enzimi nepoznate strukture
Turske državne željeznice

300px|mini|desno|Voz TCDD HT65000, velike brzine, na centralnoj željezničkoj stanici u Ankari
**Turske državne željeznice** (turski: Türkiye Cumhuriyeti Devlet Demiryolları) ili skraćeno **TCDD** su željeznička kompanija u vlasništvu Vlade Republike Turske, sa sjedištem u Ankari. Željeznice su formirane 1. juna, 1927. godine od strane Turske vlade, sa ciljem da preuzmu upravljanje nad postojećim željeznicama koje se nalaze unutar granica Republike Turske a nakon raspada Osmanskog carstva kao i za izgradnju novih željeznica.

TCDD je vlasnik i operator svih javnih željeznica u Turskoj. Od 2008. godine, pod upravom državnih željeznica se nalazi 10.991 kilometara pruge, što ih čini 22. najvećom željeznicom na svijetu. U 2009. godini, turske državne željeznice su prevezle 17.105.353 tona tereta i 7.118.699 putnika po kilometru, što ih po tom kriteriju čini 33. najvećim putničkim željezničkim operaterom na svijetu. Iste godine, željeznice su imale 25.593 zaposlenih.

Turske državne željeznice posjeduju nekoliko drugih kompanija a imaju i dionice u drugima kompanijama koje obavljaju istu djelatnost, uključujući i İZBAN, prigradsku željeznicu u Izmiru u kojoj TCDD ima udio od 50% dionica. To su sve kompanije koje obavljaju željeznički saobraćaj ili koji koriste željeznički prijevoz. 
TCDD je član InterRaila od 1994. godine.

## Mreža pruga 
300px|mini|desno|Mreža pruga TCDD-a prema podacima iz 2007.
TCDD direktno posjeduju i upravljaju s 8.697&nbsp;km pruga, od čega je 1.920&nbsp;km elektrificirano te se mreža proteže kroz 57 provincije. Uz to, željeznice posjeduju i rukovode s preko 240&nbsp;km industrijskih pruga i 206&nbsp;km brzih pruga, sa 574&nbsp;km pruge u izgradnji. Prema podacima iz 2010. godine, na željeznicama TCDD-a se nalazi 763 tunela, 25.441 mostova, 17 trouglastih i 7 običnih petlji. Vozni park se sastoji od 467 Diesel lokomotiva, 67 električnih lokomotiva, 860 putničkih vagona, 33 seta za brze pruge i 15.384 teretna vagona.

## Reference 
## Vanjski linkovi 
* Službena stranica kompanije 

Kategorija:Turske državne željeznice
Kategorija:Kompanije osnovane 1927.
Kategorija:Željezničke kompanije
Kategorija:Željeznički saobraćaj u Turskoj
Okolišće

**Okolišće** je naseljeno mjesto u gradu Visokom, Bosna i Hercegovina. Najpoznatije je po neolitskom arheološkom nalazištu datiranom u 4800. i 4700. godinu p. n. e, za koje se procjenjuje da je bilo među brojnijim u jugoistočnoj Evropi. To je do sad najveće otkriveno nalazište Butmirske kulture. Proglašeno je za nacionalni spomenik Bosne i Hercegovine

Neolitsko naselje Okolišće locirano je između sela Radinovići i Okolišće (greškom preimenovano u Okolište), na agrarnom zemljištu zvanom Bregovi i Uzgraja. Ovo područje je udaljeno od Visokog, u smjeru sjeverozapada oko 6&nbsp;km, a leži između glavnog puta koji vodi prema Kaknju i lijeve obale rijeke Bosne. To je zapravo prahistorijski tel nadmorske visine 405,7 m, koji ima oblik lagano zaokruženog četverougla sa 330, odnosno 270 m dugim stranama, a leži na pleistocenskoj riječnoj terasi.

## Stanovništvo 
## Reference 
## Vanjski linkovi 
* Zvanični sajt grada Visokog
Orašac (Visoko)

**Orašac** je naseljeno mjesto u Gradu Visoko, u Zeničko-dobojskom kantonu, Federaciji Bosne i Hercegovine, Bosni i Hercegovini. U historijskom smislu pripada visočkom kraju, prostoru koji je u srednjem vijeku imao istaknuto mjesto u razvoju bosanske države.

## Historija 
Toponim Orašac potvrđen je u dubrovačkoj arhivskoj građi iz 15. stoljeća, objavljenoj u izdanjima Univerziteta u Sarajevu – Instituta za historiju, gdje se javlja u oblicima *Orasaç* i *Orasaz*.

Nakon osmanskog osvajanja Bosne, naselje je evidentirano u ranom osmanskom popisu iz 1468/1469. godine kao *selište Orašac* u nahiji Visori, u okviru hassa Isa-bega Ishakovića. U Opširnom popisu Bosanskog sandžaka iz 1604. godine Orašac je zabilježen kao selo u nahiji Visoko, zajedno s mezrom Podvinci. Taj popis navodi 21 muslimanskog domaćina, jednu baštinu kneza Radula i dva kršćanska domaćina, što pokazuje kontinuitet naseljenosti i složenu društvenu strukturu sela u ranom novom vijeku.

## Stanovništvo 
## Reference 
## Vanjski linkovi 
* Zvanični sajt grada Visokog
Podvinjci

**Podvinjci** su naseljeno mjesto u Gradu Visoko, Zeničko-dobojskom kantonu, Federaciji Bosne i Hercegovine, Bosni i Hercegovini. U službenoj statistici naselje se vodi pod imenom *Podvinje*, dok se u pojedinim aktima Grada Visoko i u nazivu mjesne zajednice javlja oblik *Podvinci*.

## Historija 
Područje Podvinja/Podvinaca pripada širem visočkom prostoru bogatom srednjovjekovnim i osmanskim kulturno-historijskim naslijeđem. U haremu Djevojačke džamije u Podvincima evidentirana je nekropola stećaka. Prema rezultatima terenskog istraživanja Zavičajnog muzeja Visoko, na lokalitetu je potvrđeno ukupno 17 stećaka, od čega 16 u haremu džamije i jedan izvan harema, uz seoski put. Istraživači su utvrdili da su stećci dislocirani, da su znatno oštećeni i da je dio njih sekundarno ugrađen u temelje džamije, što upućuje na stariji srednjovjekovni sloj naseljenosti na ovom prostoru.

Iz osmanskog perioda posebno su značajna stara muslimanska mezarja u Podvincima. U stručnom pregledu koji je objavio Zavičajni muzej Visoko navodi se da se *mezarje uz džamiju u Podvincima* nalazi u II kategoriji zaštićenih kulturno-historijskih spomenika na području Visokog, dok su mezarja *Piromansko* u Podvincima podnesena Komisiji za očuvanje nacionalnih spomenika Bosne i Hercegovine kao peticije za proglašenje nacionalnim spomenikom.

Prema istom radu, u jednom od starih mezarja u Podvincima sačuvano je petnaestak starih nišana i jedan derviški nišan, a na osnovu oblika nišana i turbanâ mezarje se okvirno datira u kraj 16. i početak 17. stoljeća. Mehmed Mujezinović bilježi da su na nišanima u Podvincima uklesane i godine 1040. hidžretske ere (1630), 1053. (1643) i 1066. (1655).

## Stanovništvo 
Prema rezultatima popisa stanovništva iz 2013. godine, Podvinje je imalo 749 stanovnika.

## Stanovništvo 
## Reference 
## Vanjski linkovi 
* Zvanični sajt grada Visokog
Izomerizacija

**Izomerizacija**, u hemiji, je proces u kojem se jedna molekula pretvara u drugu koja ima iste atome, ali oni imaju drugačiji raspored.

Primjerice:  **ABC → BAC**, a oni koji se odnose molekule poznati su kao izomeri. U nekim molekulama i pod nekim uvjetima, izomerizacija se javlja spontano. Mnogi izomeri su međusomno jednaki ili približno jednaki u energiji veze, i tako postoje u približno jednakim iznosima, pod uvjetom da mogu interkonvertirati relativno slobodno, tj. da  energetska barijera između dva izomera nije previsoka. Kada dođe do unutrašnje  izomerizacije smatra se  da je to reakcija preuređenja.

Primjer organometalne izomerizacije je proizvodnja dekafenilferocena, [(η5C5Ph. 5)2Fe] iz povezivanja izomera. 
500px|Formiranje dekafenilferocena iz vezanih  izomera
mini|500px|Izomerizacija pentana
mini|400px|Fotoizomerizacija resveratrola

## Slučajevi izomerizacije 
Izomerizacija  u  ugljovoikovim pukotinama se obično dešavaju  u organskoj hemiji, gdje goriva, kao što su dizel ili pentan, pravi lanac izomera, ako su grijani u prisustvu platinskog katalizatora. U ravnim i razgranatim  lancima izomera, u dobivejeoj smjesi tada moraju biti odvojeni. Još jedan industrijski proces je izomerizacija  n-butana  u izobutan.

"Trans-cis isomerija" je mjesto gdje se u pojedinim jedinjenjima,  u međusobnim cis i trans izomerima, može uočiti, naprimjer, izomerizacija  maleinske kiseline u azobenzen,  često fotoizomerizacijom. Još jedan primjer je i fotohemijska konverzija trans izomera u cis izomer resveratrola:

Ostali slučajevi su, u biohemiji, aldoza-ketoza isomerija; isomerizacije  između konformacijskih izomera , koja  se odvijaju bez stvarnog preuređivanjea, npr. u konverziji dvije cikloheksanske konformacije; fluksne molekule koje se ispoljavaju kao brze Inter-izomerne,  npr. bulvalen; "valencijska izomerizacija": u izomerizaciji molekula koje uključuju strukturne promjene nastale samo zbog premještanja  pojedinačnih i dvostrukih veza. Ako je uspostavljena ravnoteža između dva dinamičan izomera, ta pojava se  također naziva valencijski tautomerizam.

U cikloizomerizacijama se formira  ciklični spoj. Izomerizacijjske reakcije mogu se naći  i u specifičnim aromatskim ugljikovodicima.

Energijska  razlika između dva izomera se naziva " energija izomerizacije ". Izomerizacije  sa niskom energetskom razlikom i eksperimentalne i računske (u zagradama) su endotermične trans-cis izomerizacije 2-butena sa 2,6 (1,2) kcal / mol, razlaganje  izopentana  u n-pentan sa 3,6 (4,0) kcal/mol ili konverzija trans-2-butena u 1-buten sa 2.6 (2.4) kcal/mol.

## Također pogledajte
* Racemizacija
* Epimerizacija

## Reference
## Vanjski linkovi
* Common Definitions and Terms in Organic Chemistry

Kategorija:Hemijske reakcije
Radinovići (Visoko)

**Radinovići** su naseljeno mjesto na području Visokog čija je historija najznačajnije potvrđena kroz arheološka istraživanja i zaštitu lokaliteta Okolište, koji se nalazi na prostoru naselja Okolište i Radinovići. U dosadašnjoj literaturi Radinovići se najčešće spominju u kontekstu prahistorijskog naslijeđa visočke kotline, a novija istraživanja ukazuju i na važnost šireg prostora sela u kasnom srednjem vijeku.

## Historija 
### Prahistorija 
Najstariji do sada pouzdano potvrđeni tragovi ljudskog prisustva na području Radinovića vezani su za neolitsko naselje Okolište. Komisija za očuvanje nacionalnih spomenika Bosne i Hercegovine proglasila je 2006. godine prahistorijsko naselje na lokalitetu Okolište u naseljima Okolište i Radinovići nacionalnim spomenikom Bosne i Hercegovine.

Prema novijim arheološkim radovima, Okolište, smješten u sjevernom dijelu visočke kotline, predstavljao je najveće poznato naselje butmirske skupine, s površinom od gotovo sedam hektara, a njegov razvoj okvirno se smješta u razdoblje između oko 5200. i 4700. godine p. n. e. Istraživanja objavljena u izdanjima Akademije nauka i umjetnosti Bosne i Hercegovine ističu Okolište kao izuzetan primjer gustog neolitskog naselja, s procjenama da je u jednoj fazi moglo imati oko 200 kuća.

Značaj lokaliteta potvrđuju i aktivnosti Zavičajnog muzeja Visoko, koji je u svojim programima planirao stalnu postavku arheoloških artefakata neolitske kulture s lokaliteta Okolište i Radinovići.

### Srednji vijek 
Za prostor Radinovića neposredni historijski podaci iz srednjeg vijeka oskudniji su nego za središnje dijelove visočke kotline, ali novija arheološka istraživanja upućuju na to da je širi prostor sela bio uključen u mrežu kasnosrednjovjekovnih grobalja i komunikacija srednje Bosne.

U radu objavljenom 2025. godine navedeno je da se lokalitet Markov kamen nalazi između sela Radinovići i Hrastovac, na administrativnoj granici Zenice i Kaknja, te da je poznat po kasnosrednjovjekovnoj krstači, odnosno spomeniku koji označava završnu fazu razvoja stećaka na području srednje Bosne. Ista istraživanja zabilježila su grobove i skeletne ostatke koji potvrđuju postojanje manje kasnosrednjovjekovne nekropole na tom prostoru.

## Stanovništvo 
## Reference 
## Vanjski linkovi 
* Zvanični sajt grada Visokog
Rajčići (Visoko)

**Rajčići** su naseljeno mjesto u gradu Visokom, Bosna i Hercegovina. Naselje pripada širem području Goduše, a u njemu se nalazi i lokalitet srednjovjekovne nekropole stećaka Grebljice.

## Historija 
Naselja Ramadanovci, Poređe, Goduša, Vier, Čehići, Rajčići, Grajani i Zagorice u historijskim i lokalnim izvorima navode se kao cjelina poznata pod imenom **Goduša**. U novoj upravnoj podjeli iz 1927. godine ova su naselja činila općinu Goduša.

Za srednjovjekovnu prošlost Rajčića važan je lokalitet **Grebljice**, nekropola stećaka u selu Rajčići. U stručnoj literaturi lokalitet se spominje još 1928. godine kao „grčko groblje“. Prema novijim terenskim nalazima Zavičajnog muzeja Visoko, na nekropoli je evidentirano osam stećaka, uglavnom u obliku sanduka, bez ukrasa i natpisa.

## Stanovništvo 
## Reference 
## Vanjski linkovi 
* Zvanični sajt grada Visokog
Seoča

**Seoča** je naseljeno mjesto u sastavu Grada Visoko u Zeničko-dobojskom kantonu, Bosni i Hercegovini. U historijskim izvorima područje Seoče vezuje se za rimsko doba, osmanski administrativni sistem i kasnije upravne promjene na području visočkog kraja.

## Historija 
### Antika 
Na širem području Visokog zabilježeni su ostaci rimske ceste koja je pratila tok rijeke Bosne i povezivala zenički i sarajevski kraj. Prema podacima Zavičajnog muzeja Visoko, jedna od dionica te komunikacije prolazila je i kroz Donju Seoču.

U arheološkoj literaturi evidentiran je i lokalitet **Veliki Grad** na Gradini u području **Seoča–Gerdečići**, opisan kao rimski kastel iz perioda od 1. do 3. stoljeća. Na lokalitetu su zabilježeni vidljivi temelji manje rimske utvrde dužine oko 30 metara.

### Osmanski period 
Najstariji do sada sačuvani osmanski popis koji neposredno bilježi naselje vezano za današnju Seoču jeste katastarski popis visočke nahije iz 1468/1469. godine, u kojem se mjesto javlja kao **Selce (Seoca)**. Isti izvor pokazuje da je naselje tada bilo dio šire upravne cjeline visočke nahije.

U istom radu navodi se da se **Selce** pojavljuje i u kasnijim popisima visočke nahije krajem 15. i početkom 16. stoljeća, što svjedoči o kontinuitetu naselja u osmanskom administrativnom okviru.

Novija istraživanja kulturnohistorijskog naslijeđa Visokog bilježe i **mezarje sa turbetom u Seoči (Donja Seoča)**, čime je potvrđeno prisustvo vrijednih osmanskih i postosmanskih sepulkralnih spomenika na prostoru naselja.

U periodu Kraljevine SHS i Kraljevine Jugoslavije Seoča je bila u sastavu neorganizirane seoske općine **Mokronoge**, zajedno s Buzićima, Džindićima i Hlapčevićima.

## Stanovništvo 
## Reference 
## Vanjski linkovi 
* Zvanični sajt grada Visokog
Stuparići

**Stuparići** su naseljeno mjesto u Visokom, Bosna i Hercegovina. Naselje administrativno pripada mjesnoj zajednici Buci, a prema popisu stanovništva iz 2013. godine imalo je 533 stanovnika.

## Historija 
Prostor današnjih Stuparića pripada širem historijskom području Visočke nahije. U radu o teritorijalnoj i upravnoj organizaciji te nahije navedeno je da su u popisu iz 1468/69. godine na tom prostoru zabilježena naselja Buci, Grajani i Kralupi.

U lokalnoj historijskoj literaturi zabilježen je i toponim *Džamija* za mjesto pod selom, što upućuje na predaju o postojanju starijeg sakralnog objekta u Stuparićima.

U periodu Kraljevine SHS i kasnije Kraljevine Jugoslavije Stuparići su pripadali općini Kralupi, sa sjedištem u Čifluku.

U savremenoj upravnoj organizaciji Grada Visoko naselje je obuhvaćeno mjesnom zajednicom Buci, a u službenim izbornim materijalima vodi se zajedno sa naseljem Slatina kao dio te mjesne zajednice.

## Stanovništvo 
Prema rezultatima popisa stanovništva iz 2013. godine, u Stuparićima su živjela 533 stanovnika.

## Stanovništvo 
## Reference 
## Vanjski linkovi 
* Zvanični sajt grada Visokog
Ramadanovci

**Ramadanovci** su naseljeno mjesto u sastavu Grada Visoko, u Zeničko-dobojskom kantonu, Federaciji Bosne i Hercegovine. Prema popisu stanovništva iz 2013. godine, naselje je imalo 247 stanovnika.

Ramadanovci danas administrativno pripadaju mjesnoj zajednici Goduša, zajedno s više okolnih naselja.

## Historija 
Širi prostor Ramadanovaca pripada historijskoj cjelini Goduše. U literaturi o visočkom kraju Ramadanovci se navode kao jedno od naselja koja zajedno čine Godušu. Kroz Godušu je u osmanskom periodu prolazio sarajevski ili kiridžijski put, važna komunikacija visočkog kraja prema Sarajevu i drugim središtima srednje Bosne.

Poseban historijski značaj prostora Ramadanovaca vezan je za lokalitet **Veliki Gradac** (Ramadanovci–Goduša), gdje su evidentirani ostaci prahistorijske gradine i rimskog kastela. U novijoj historiografskoj i arheološkoj literaturi ovaj lokalitet se ubraja među gradinska naselja gornjobosanskog prostora koja se dovode u vezu s područjem Dezitijata u predrimskom i ranorimskom dobu.

## Stanovništvo 
## Reference 
## Vanjski linkovi 
* Zvanični sajt grada Visokog
Idrija (čvor)

**Slovenija**

* Idrija, grad u regiji Goriškoj
* Idrija (rijeka) (it. *Judrio*), rijeka na granici Slovenije i Italije, pritoka rijeke Torre, duga 50&nbsp;km
* Idrija pri Bači, naselje u općini Tolmin, regija Goriška
* Spodnja Idrija, naselje u općini Idrija, regija Goriška
Taukčići

**Taukčići** su naseljeno mjesto u sastavu Visokog, u Zeničko-dobojskom kantonu, Bosni i Hercegovini.

## Historija 
U savremenim stručnim i muzejskim pregledima visočkog kraja Taukčići se navode među lokalitetima na kojima je sačuvana srednjovjekovna sepulkralna baština u vidu stećaka.

### Kulturno naslijeđe 
Zavičajni muzej Visoko u svojim aktivnostima na popisivanju stećaka na području visočke općine ubrojio je i nekropolu u Taukčićima.

## Stanovništvo 
## Reference 
## Vanjski linkovi 
* Zvanični sajt grada Visokog
Topuzovo Polje

**Topuzovo Polje** je naseljeno mjesto u sastavu Grada Visoko, u Zeničko-dobojskom kantonu, Bosni i Hercegovini. Prostor naselja nalazi se u sjevernom dijelu visočke kotline, uz pravac prema Kakanju, a njegova historija povezana je s antičkim komunikacijama, srednjovjekovnim raspravama o ubikaciji pojedinih lokaliteta u okolini Visokog, osmanskim sakralnim naslijeđem te industrijskim razvojem Visokog u 20. stoljeću.

## Historija 
### Antika 
Prema podacima Zavičajnog muzeja Visoko, preko prostora današnjeg Topuzovog Polja prolazila je antička rimska cesta magistralnog tipa koja je pratila tok rijeke Bosne i povezivala područje Zenice s pravcem prema Sarajevu. U rekonstruisanoj trasi puta Topuzovo Polje se navodi između Gornjih Moštara i Biskupića, što potvrđuje da je ovaj prostor još u antičko doba imao saobraćajni značaj.

### Srednji vijek 
Prostor Topuzovog Polja pojavljuje se i u historiografskim raspravama o srednjovjekovnoj Bosni. Pojedini autori, među njima i Marko Vego, dovodili su u vezu toponim *Bolino Poili* iz 1203. godine s današnjim Topuzovim Poljem kod Arnautovića. Takvu identifikaciju kritički je odbacio historičar Mladen Ančić, navodeći da Vegini argumenti nisu dovoljno uvjerljivi te da se lokalitet ne može pouzdano poistovjetiti s Topuzovim Poljem.

Zbog blizine Arnautovića, Mila i drugih važnih lokaliteta visočke kotline, Topuzovo Polje pripada širem prostoru u kojem su koncentrirani ključni spomenici političke i crkvene historije srednjovjekovne bosanske države. Ipak, za samo naselje ne postoji sigurna i općeprihvaćena identifikacija s nekim od glavnih srednjovjekovnih lokaliteta.

Ovi objekti svjedoče o kontinuitetu sakralne i memorijalne funkcije prostora na području današnjeg Topuzovog Polja i njegove neposredne okoline.

### 20. stoljeće i savremeno doba 
U 20. stoljeću Topuzovo Polje postalo je dio industrijskog pojasa Visokog. U krugu kožarskog kompleksa KTK Visoko nalazila se bista narodnog heroja Fehima Zečevića, otkrivena 1970. godine.

Prema podacima službene stranice Grada Visoko, u radnoj zoni Topuzovo Polje prije rata u Bosni i Hercegovini bili su smješteni kapaciteti *KTK* Visoko i tekstilne industrije *Vitex*. Poslije rata zona je nastavila privrednu funkciju, a 1997. godine formalno je organizirana kao slobodna (bescarinska) zona.

## Stanovništvo 
## Reference 
## Vanjski linkovi 
* Zvanični sajt grada Visokog
Tujlići

**Tujlići** su naseljeno mjesto u sastavu Grada Visoko, u Federaciji Bosne i Hercegovine, Bosni i Hercegovini. Naselje pripada mjesnoj zajednici Radovlje.

## Historija 
Tujlići se nalaze u području visočkog kraja koje je u stručnoj literaturi prepoznato kao prostor bogatog, ali nedovoljno istraženog arheološkog naslijeđa iz antičkog i srednjovjekovnog perioda. Tujlići se navode kao jedno od naselja u dolini Radovljanske rijeke, na pravcu koji vodi prema Radovlju i moštranskim naseljima.

## Stanovništvo 
## Reference 
## Vanjski linkovi 
* Zvanični sajt grada Visokog
Tušnjići

**Tušnjići** su naseljeno mjesto na području Grada Visoko u Bosni i Hercegovini. U historijskom pogledu naselje je naročito značajno po srednjovjekovnoj nekropoli stećaka na lokalitetu Kljen/Klen (Krečana), koja svjedoči o kontinuitetu naseljenosti šireg prostora visočkog kraja u srednjem vijeku.

## Historija 
### Srednji vijek 
Selo Tušnjići nalazi se oko 12 kilometara jugozapadno od Visokog, na pravcu Visoko–Kiseljak. U zaseoku Kljen ili Klen, na lokalitetu Krečana, nalazi se veća nekropola stećaka.

### Savremeni period 
U savremenoj administrativnoj organizaciji Tušnjići su mjesna zajednica na području Grada Visoko.

## Stanovništvo 
## Reference 
## Vanjski linkovi 
* Zvanični sajt grada Visokog
Idrija

**Idrija** (, ) je naseljeno mjesto i općina, te službeni grad u Sloveniji, u Goriškoj regiji.

## Historija
Do teritorijalne reorganizacije u Sloveniji nalazila se u sastavu stare općine Idrija.
## Svjetska baština 
Od 2012. Idrija je zajedno sa španskim Almadénom uvrštena na UNESCO-ovu mjesta svjetske baštine u Evropi kao lokalitet Baština žive, uspomenu na najstarije i najveće rudnike žive na svijetu koja su radila do nedavno. Živa je prvi put u Iliriji pronađena 1490. godine. Lokalitet u Idriji posebno sadrži prodavnice žive i infrastrukturu, kao i stambene prostore rudara i pozorište rudara. Obe lokacije svjedoče o interkontinentalnoj trgovini živom koja je stvorila važne razmjene između Evrope i Amerike tokom stoljeća. Zajedno predstavljaju dva najveća rudnika žive na svijetu.

Vađenje žive odvijalo se u vrlo ograničenom broju rudnika. Od renesansnog perioda u Evropi, aktivnost je poprimila međunarodnu dimenziju. Ćiva je imala svjetski strateški značaj zbog njene uloge u radu rudnika zlata i srebra u Americi. Razmjene su bile istovremeno ekonomske, finansijske i vezane za tehničku ekspertizu.
 
## Stanovništvo
Na popisu stanovništva 2011. godine, općina Idrija je imala 11.871 stanovnika, od čega u samoj Idriji 5.955.

### Općina Idrija 
**Napomena**: *Nastala iz stare općine Idrija.*

### Idrija (naseljeno mjesto) 
**Napomena**: *U 2006. povećano za dio naselja Spodnja Idrija.*

## Galerija 

Datoteka:Town Park Idrija (2732821062).jpg
Datoteka:Magacin in Filmsko gledališče.JPG|gradski detalj
Datoteka:Idrija (15038218861).jpg|detalj
Datoteka:Idrija town square.jpg|gradski trg
Datoteka:Idrija-festival idrijske čipke.jpg|festival "Idrijska čipka"
Datoteka:Gimnazija Jurija Vege Idrija.JPG|gimnazija
Datoteka:Idrija-foto jani peternelj (20).jpg|stara rudarska kuća
Datoteka:Grad Gewerkenegg.jpg|grad Gewerkenegg
Datoteka:Klavže na Idrijci.jpg|brana na rijeci Idrijci
Datoteka:AntonijevRov-Idrija.jpg|Antonijev rov, ulaz u Idrijski rudnik
Datoteka:Idrija church (15128043512).jpg|Idrija, rimokatolička crkva "Sv. Anton"

## Reference
## Vanjski linkovi
Kategorija:Gradovi u Sloveniji
Kategorija:Gradovi u Goriškoj regiji
*
Kategorija:Svjetska baština u Sloveniji
Epimer

**Epimeri** su dijastereoizomeri koji se razlikuju po konfiguraciji samo jednog stereogenog centra. Dijastereomeri su klasa stereoizomera koji nisu preklopljivi i koji se ne međusobno ne odnose kao predmet i odraz u ogledalu.

U hemijskoj nomenklaturi, jednom izomeru epimerskog para se daje prefiks **epi-**, kao npr. kinin i *epi-kinin*. Kad su dva izomera enantiomeri, daje se prefiks **ent-**.

## Primjeri 
Šećeri α-glukoza i β-glukoza su epimeri. U α-glukozi, -OH grupa se nalazi na prvom (anomernom) ugljiku, u pravcu koji je suprotnan metilenskoj grupi ugljika C-6 (u osovinskoj poziciji). U β-glukozi, -OH grupa je orijentirana u istom pravcu kao i metilenska grupa (u ekvatorskoj poziciji). Ove dvije molekule su epimeri, odnosno anomeri.

β-D-glukopiranoza i β-D-manopiranoza su epimeri po tome što se razlikuju samo u stereohemiji u C-2 poziciji. Hidroksilna grupa β-D-glukopiranoze je u ekvatorskoj ravni (ravni prstena), dok je kod β-D-manopiranoze C-2 hidroksilna grupa aksijalna (iznad ravni prstena). Ta dva molekula su epimeri, odnosno nisu anomeri.

Doksorubicin i epirubicin su dva blisko srodna lijeka i epimera.

Primjeri ostalih srodnih jedinjenja su epi-inozitol i inozitol, te lipoksin i epilipoksin.

## Također pogledajte
*Epimerizacija
*Izomer
## Reference 
Kategorija:Stereohemija